Държавен вестник, бр. 20, 2010 г., стр. 17

БРОЙ  20	
Д Ъ Р Ж А В Е Н  В Е С Т Н И К 	
СТР.  17  
и/или търговците. Резултатите от извършените 
проверки се съобщават от ЕК на държавите 
членки в съответствие с разпоредбите на 
Директива 2008/90/ЕО.
Чл. 19. В случаи на временни затруднения 
поради недостиг на овощен посадъчен материал 
и овощни растения на пазара с цел тяхното 
преодоляване министърът на земеделието и 
храните може да разреши в съответствие с акт 
на ЕК за определен период от време опреде­
лени количества овощен посадъчен материал 
и овощни растения да се предлагат на пазара 
с по-занижени изисквания с изключение на 
изискванията за здравно състояние. 
Чл. 20. (1) Забранява се въвеждането на 
допълнителни търговски ограничения по от­
ношение на здравното състояние на овощния 
посадъчен материал и овощните растения, 
условията (средата), при които се отглеждат, 
организирането на инспекциите, както и по 
отношение изискванията, на които трябва да 
отговарят производителите и търговците, освен 
предвидените в разпоредбите на Директива 
2008/90/ЕО.
(2) Забранява се въвеждането на по-строги 
условия или ограничения за предлагане на 
пазара на посадъчния материал и овощните 
растения от родовете и видовете, посочени в 
приложението, различни от предвидените в 
тази наредба, включително по отношение на 
специалните изисквания, установени в чл. 7.
Чл. 21. При нарушаване изискванията на 
наредбата се носи административнонаказателна 
отговорност и се налагат санкции в съответ­
ствие с разпоредбите на глави осма и девета 
на ЗППМ.
ДОПЪЛНИТЕЛНИ РАЗПОРЕДБИ
§ 1. По смисъла на тази наредба: 
1. „Клон“ е генетично еднороден (един и 
същ) вегетативен потомък (потомство) на 
единично растение.
2. „Резници“ са части от овощни растения, 
предназначени за използването им като раз­
множителен материал.
3. „Подложки“ са части от узрели или зелени 
резници, които са предназначени да образуват 
подземната част на облагородения овощен 
материал. 
4. „Калеми“ са части от узрели или зелени 
овощни резници, които трябва да образуват 
надземната част на облагородените овощни 
дръвчета или които се използват за присаж­
дане на място. 
5. „Официална инспекция“ е инспекцията, 
осъществена от официалния отговорен орган 
или за осъществяването на която официалният 
отговорен орган носи отговорност.
6. „Помологична стойност“ означава мор­
фологичните, биологичните и стопанските 
особености (качества) на всеки сорт овощни 
растения. 
7. „САС (стандартен) материал“ означава 
овощен посадъчен материал, еквивалентен на 
категория стандартен овощен материал за стра­
ната, който „САС материал“ се произвежда и 
търгува в Общността под това наименование, 
определено от абревиатурата САС (Conformitas 
Agraria Communitatis). 
8. „Производител и/или търговец на овощен 
посадъчен материал“ е всяко юридическо или 
физическо лице, професионално занимаващо 
се най-малко с една от следните дейности, 
свързани с овощния посадъчен материал или 
овощните растения, предназначени за производ­
ство на плодове: размножаване, производство, 
съхраняване и/или третиране, внос и търговия. 
9. „Търговия (предлагане на пазара)“ е 
продажбата, държането (съхраняването) в 
наличност с цел продажба, предлагането за 
продажба и всяко разпореждане, доставка или 
прехвърляне с цел търговска експлоатация 
на посадъчен материал или овощни растения 
на трети лица срещу или без възнаграждение 
(възмездно или безвъзмездно).
10. „Локално (местно) разпространение“ на 
овощен посадъчен материал и овощни расте­
ния означава предлагане на овощен материал 
на вътрешния пазар на населеното място от 
производители и/или търговци по условията 
на чл. 14. 
§ 2. С тази наредба се въвежда Директива 
2008/90/ЕО на Съвета от 29 септември 2008 г. 
относно предлагането на пазара на посадъчен 
материал от овощни растения и на овощни 
растения, предназначени за производство на 
плодове (ОВ, L 267/8 от 08.10.2008 г.), както 
следва:
1. Член 1, параграфи 1 и 4; чл. 4; чл. 7, 
параграфи 1 и 5; чл. 8; чл. 9, параграфи 1 и 
2; чл. 10; чл. 11; чл. 12, параграф 2; чл. 13, 
параграф 2; чл. 14; чл. 15; чл. 17; чл. 18; 
чл. 19;  чл. 20 и Приложение 1 – считано от 
31 март 2010 г.
2. Член 1, параграфи 2 и 3; чл. 2; чл. 3; чл. 5; 
чл. 6; чл. 7, параграфи 2 – 4; чл. 9, параграф 
3; чл. 12, параграф 1; чл. 13, параграфи 1 и 3; 
чл. 16 и чл. 21 – считано от 30 септември 2012 г. 
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 3. До 31 декември 2018 г. в страната могат 
да се предлагат на пазара овощен посадъчен 
материал и овощни растения, получени от 
майчини растения, съществуващи преди 30 
септември 2012 г. и които официално се серти­
фицират или изпълняват изискванията за САС 
материал в периода до 31 декември 2018 г. Тези 
овощен посадъчен материал и овощни расте­
ния при предлагането им на пазара трябва да 
бъдат идентифицирани чрез позоваване на този 
параграф, посочен (отпечатан) върху етикета 
и/или в документа, придружаващ материала.